RAM แตกพาร์ โน้มกิ่งผลไม้จากยอดภู.!
จากราคา “สูงเสียดฟ้า” ที่นักลงทุนทั่วไปเอื้อมไม่ถึง และได้แค่มองหุ้นบริษัท โรงพยาบาลรามคำแหง จำกัด (มหาชน) หรือ RAM กันแบบตาปริบ ๆ มาตลอด ..คราวนี้ล่ะจะได้ “โน้มกิ่งผลไม้ลงจากยอดภู” ซะที.! ด้วยวิธีการแตกราคาพาร์จาก 10 บาท เหลือเพียง 0.50 บาท
14 มี.ค. 2562

สำนักข่าวรัชดา
จากราคา “สูงเสียดฟ้า” ที่นักลงทุนทั่วไปเอื้อมไม่ถึง และได้แค่มองหุ้นบริษัท โรงพยาบาลรามคำแหง จำกัด (มหาชน) หรือ RAM กันแบบตาปริบ ๆ มาตลอด ..คราวนี้ล่ะจะได้ “โน้มกิ่งผลไม้ลงจากยอดภู” ซะที.! ด้วยวิธีการแตกราคาพาร์จาก 10 บาท เหลือเพียง 0.50 บาท
โดยบอร์ด RAM ไฟเขียวแตกพาร์จาก 10 บาท เป็น 0.50 บาท เพื่อเพิ่มสภาพคล่อง นั่นทำให้จำนวนหุ้นเพิ่มขึ้น 20 เท่า จากเดิม 15 ล้านหุ้น เพิ่มเป็น 300 ล้านหุ้น ในทางกลับกันราคาหุ้น RAM จะลดลง 20 เท่าเช่นกัน จากสูงเกินไขว่คว้าเฉลี่ย 3,800-4,000 บาท ลงมาพอจับต้องได้ระดับ 190-200 บาท
เท่ากับว่าหลังแตกพาร์หุ้น RAM ที่เคยเป็นหุ้น “ซื้อไม่ได้ขายยาก” กลายมาเป็นหุ้น “พอหาซื้อได้ขายคล่องขึ้น” ที่สำคัญนักลงทุนทั่วไป ไม่ต้องปีนป่ายภูเพื่อหุ้น RAM กันอีกแล้ว..!?
ปรากฏการณ์แตกพาร์ 50 สตางค์ เกิดขึ้นหลังมีการเปลี่ยนแปลงโครงสร้างผู้ถือหุ้นใหญ่ จากเดิมบริษัท กรุงเทพดุสิตเวชการ จำกัด (มหาชน) หรือ BDMS ของกลุ่มนพ.ปราเสริฐ ปราสาททองโอสถ เก็บหุ้น RAM ยัดใส่ตู้เซฟไม่ยอมทำอะไร..กอดไว้กินปันผลกว่า 38.24%
ก่อนที่กลุ่มรพ.สินแพทย์และรพ.วิภาวดีและพันธมิตรเข้ามารับช่วงต่อจาก BDMS ทั้งหมด.!! การแตกพาร์ดังกล่าว ทำให้ทั้ง 2 กลุ่มผู้ถือหุ้นใหญ่ มีจำนวนหุ้นในมือเพิ่มขึ้น 20 เท่า แน่นอนหากต้องการขายหุ้น RAM บางส่วนออกให้กับกองทุนฯหรือนักลงทุนกลุ่มใดกลุ่มหนึ่ง..ก็เป็นเรื่องง่ายยิ่งขึ้น
เรื่องปัจจัยพื้นฐานปฏิเสธไม่ได้ว่า RAM เป็นหนึ่งในหุ้นโรงพยาบาลที่มีปัจจัยแกร่งสุด..พิสูจน์ได้จาก 3 ปีที่ผ่านมารายได้และกำไรเติบโตอย่างต่อเนื่อง เริ่มจากปี 2559 มีรายได้ 4,411 ล้านบาท มีกำไรสุทธิ 1,138 ล้านบาท อัตรากำไรสุทธิ 26% ปี 2560 มีรายได้ 4,629 ล้านบาท กำไรสุทธิ 1,327 ล้านบาท อัตรากำไรสุทธิ 29% ล่าสุดปี 2561 มีรายได้ 6,044 ล้านบาท กำไรสุทธิ 1,896 ล้านบาท อัตรากำไรสุทธิ 31%
หุ้น RAM จึงเสมือนเป็นผลไม้รสชาติเยี่ยม.! แต่ดั๊นต้นของมันไปอยู่บนยอดภู..ทำให้น้อยคนจะมีโอกาสได้ลิ้มลอง..แต่เมื่อมีการแตกพาร์เท่ากับว่า..เป็นการโน้มกิ่งลงมาให้หลาย ๆ คนได้เอื้อมถึงผลไม้รสชาติเยี่ยมกันบ้าง..!!!
แต่..แอบเสียดายไปนิดหนึ่ง ไหน ๆ แตกพาร์ทั้งที น่าจะแตกพาร์เหลือ 25 สตางค์ไปซะเลย..!!
“ฝนจะได้ตกทั่วฟ้า” นักลงทุนรายย่อยจะได้มีโอกาสกับเขามั่ง..! เสียดาย ๆ ๆ ๆ ๆ
….อิ อิ อิ…